**1. pielikums**

(Datumu skatīt laika zīmogā)

Līgumam Nr.\_\_\_\_ “Par Vienotā augstākās izglītības un zinātnes informācijas tehnoloģijas

koplietošanas pakalpojumu centra uzturēšanu 2024.- 2026. gadā”

**Vienotā augstākās izglītības un zinātnes informācijas tehnoloģijas koplietošanas pakalpojumu centra uzturēšanas uzdevumi, plānotās darbības un sasniedzamie rādītāji 2024., 2025. un 2026.gadam**

Biedrība “Augstākās izglītības un zinātnes informācijas tehnoloģijas koplietošanas pakalpojumu centrs” (turpmāk – VPC) atbilstoši šī līguma 2.pielikumā pievienotajai tāmei veic šajā pielikumā noteiktos Vienotā augstākās izglītības un zinātnes informācijas tehnoloģijas koplietošanas pakalpojumu centra (turpmāk – Pakalpojumu centrs) uzturēšanas uzdevumus plānoto darbību ietvaros, lai sasniegtu norādītos sasniedzamos rādītājus un nodrošinātu apliecinājumus, kas sniedz iespēju pārliecināties par darbību izpildi 2024., 2025. un 2026.gadā atbilstoši Pakalpojumu centra izveidošanas mērķiem, tajā skaitā ievērojot informatīvajā ziņojumā "Latvijas atvērtās zinātnes stratēģija 2021.-2027. gadam” (pieņemts zināšanai ar Ministru kabineta 2022.gada 1.marta protokollēmuma (prot. Nr.12 31.§) 1.punktu) un Ministru kabineta 2022. gada 19. aprīļa noteikumos Nr. 252 “Zinātniskās darbības bāzes finansējuma piešķiršanas kārtība” noteikto.

|  |  |  |  |
| --- | --- | --- | --- |
| **Uzdevums** | **Plānotā darbība** | **Sasniedzamais rādītājs** | **Apliecinājums par darbības izpildi** |
| **1. Veicināt augstākās izglītības un zinātnes konkurētspēju, attīstot nozares informācijas tehnoloģiju un telekomunikāciju (turpmāk – IKT) pakalpojumus, kā arī iekļaušanos Eiropas atvērtajās izglītības, prasmju un zinātnes datu telpās (atvērtās zinātnes politikas rekomendācijas)** | 1.1. Veidot augstākās izglītības un zinātnes nozares (turpmāk arī – nozare) dalībnieku, institūciju, kuras ir iekļautas zinātnisko institūciju reģistrā (turpmāk – ekosistēmas dalībnieki), ar iekļaušanos Eiropas izglītības un prasmju, atvērtās zinātnes u.c. datu telpās[[1]](#footnote-1) saistīto digitālo pakalpojumu un to atbilstības starptautiskām prasībām kartējumu, un apzināt vajadzības (turpmāk – ekosistēmas dalībnieku kartējums) | 1.1. Ikgadējs ekosistēmas dalībnieku kartējums un vajadzību apzināšana starptautiskā līmenī ar mērķi veicināt atvērtās zinātnes principu ieviešanu zinātniskajās institūcijās un iekļaušanos izglītības un prasmju datu telpās. | 1.1.1. Ikgadējs pārskats “Pakalpojumu centra ekosistēmas dalībnieku kartējums” |
| 1.2. Veicināt kopējā ar augstākās izglītības un zinātnes nozares Informācijas un komunikāciju tehnoloģiju (turpmāk – IKT) pakalpojumu attīstību un ieļaušanos Eiropas datu telpās saistītā konceptuālā ietvara veidošanu, balstoties uz ekosistēmas dalībnieku vajadzībām un mērķiem, labākajām praksēm un standartiem, kā arī Latvijas un Eiropas rīcībpolitikām, veicinot institūciju attīstību un starptautisko konkurētspēju (turpmāk – konceptuālais ietvars). | 1.2.1. Regulāri organizētas konsultācijas un darba grupas ar dalībniekiem, konceptuālā ietvara veidošanai un uzturēšanai.  1.2.2. Izveidots un uzturēts konceptuālais ietvars.  1.2.3. Balstoties uz konceptuālo ietvaru un konsultācijām ar dalībniekiem, sagatavoti priekšlikumi ar nozares IKT attīstību saistīto rīcībpolitiku veidošanai. | 1.2.1. Ikgadējs kopsavilkums par Pakalpojumu centra organizēto konsultāciju un darba grupu datumiem, dalībniekiem un secinājumiem.  1.2.2. Konceptuālais ietvars kopējai ekosistēmas dalībnieku IKT pakalpojumu attīstībai un ieļaušanās Eiropas datu telpās.  1.2.3. Priekšlikumi ar nozares IKT attīstību saistīto rīcībpolitiku veidošanai, ikgadējs pārskats par sniegtajiem priekšlikumiem. |
| 1.3. Veicināt atvērtās zinātnes principu un labāko prakšu ieviešanu, tajā skaitā organizēt regulāru saziņu ar dalībnieku IKT struktūrvienībām un Latvijas Zinātnes padomi (turpmāk - LZP) par atvērtās zinātnes principu ieviešanu zinātniskajās institūcijās, kā arī īstenot sadarbību ar LZP par atvērtās zinātnes principu ieviešanu pētniecības programmās un projektos. | 1.3. Pasākumi, tikšanās un citas aktivitātes regulāras saziņas uzturēšanai ar dalībnieku IT struktūrvienībām un LZP par atvērtās zinātnes principu ieviešanu zinātniskajās institūcijās. | 1.3. Ikgadējs kopsavilkums par Pakalpojumu centra organizēto sanāksmju datumiem, dalībniekiem, secinājumiem un rekomendācijām. |
| **2. Dalība Eiropas atvērtās zinātnes mākoņa (European Open Science Cloud, turpmāk – EOSC) Asociācijā un Latvijas kā EOSC dalībvalsts darbības nodrošināšana  (e-infrastruktūras)** | 2.1. Piedalīties EOSC asociācijas [[2]](#footnote-2) pasākumos (t.sk. ārvalstīs) – sanāksmēs, semināros, darba grupās, kā arī izplatīt tās sagatavotos izglītojošos materiālus par dalības iespējām, infrastruktūras tehniskajām un satura kvalitātes prasībām, lai veicinātu dalībnieku nacionālo un institucionālo infrastruktūru atbilstību EOSC tehniskajām un satura kvalitātes prasībām (t.sk. FAIR-ifikācija un integrācija EOSC).  2.2. Pārstāvēt dalībniekus EOSC Asociācijas organizētajos pasākumos, prezentēt Latvijas dalībnieku pozīciju EOSC Asociācijas darba grupās un organizētajos pasākumos, t.sk. EOSC Asociācijas organizētajā gadskārtējā seminārā, kā arī sniegt atbalstu EOSC Asociācijai reģionālo pasākumu organizēšanā, kur paredzēta Latvijas dalība. | 2.1. Dalība EOSC Asociācijas pasākumos. EOSC Asociācijas materiālu izplatīšana. Informatīvi pasākumi dalībniekiem par EOSC Asociāciju par dalības iespējām, tehniskajām un satura kvalitātes prasībām.  2.2. Sagatavotas un prezentētas Latvijas dalībnieku pozīcijas EOSC Asociācijai tās pasākumos, kā arī sniegts atbalsts EOSC Asociācijai reģionālo pasākumu organizēšanā, kur ir plānota Latvijas dalība. | 2.1. Pārskats par EOSC sanāksmēm/semināriem, darba grupām, kurās VPC piedalās, pārstāvot Pakalpojumu centru, par saņemtajiem un izplatītājiem informējošajiem un izglītojošajiem materiāliem, par organizētajiem pasākumiem Latvijas dalībniekiem.  2.2.Pārskats par sniegto Latvijas dalībnieku pozīciju EOSC Asociācijas organizētajos pasākumos. |
| **3. Nodrošināt Pakalpojumu centra uzturēšanu, darbības nepārtrauktību un attīstību (pakalpojumi un rīki)** | 3.1. Regulāri atjaunot (uzturēt aktuālu) Pakalpojumu centra darbības un attīstības plānu 2024. - 2026.gadam un attīstīt jaunus koplietošanas pakalpojumus atbilstoši tam. | 3.1.1. Aktuāls Pakalpojumu centra darbības un attīstības plāns  3.1.2. Izstrādāts pamatpakalpojumu groza apraksts, kas iekļauj pakalpojumu sarakstu, kurā katram pakalpojumam norādīts:  a) pakalpojuma saņēmēji (dalībnieku grupa),  b) nepieciešamais finansējums. | 3.1.1. Ikgadēji atjaunots Pakalpojumu centra darbības un attīstības plāns  3.1.2. Ikgadēji aktualizēts pamatpakalpojumu groza apraksts |
| 3.2. Lai veicinātu starptautisko sadarbību un labāko prakšu pārņemšanu, iesaistīties un pārstāvēt dalībniekus starptautiskajos tīklos un organizācijās, t.sk.:  iesaistīties Eiropas akadēmiskā tīkla (Gigabit European Academic Network, turpmāk – GÉANT) Kopienas programmā[[3]](#footnote-3) un sekot līdzi informācijai par visiem GEANT tehniskajiem jautājumiem, iepirkumiem un pakalpojumiem ar mērķi veidot sadarbību, zināšanu un labākās prakses apmaiņu ar GÉANT par digitālajiem pakalpojumiem augstākās izglītības un zinātnes nozarē;  sekmēt dalībnieku personāla reģistrēšanu atvērtajā pētnieku identifikatoru sistēmā (Open Researcher and Contributor ID[[4]](#footnote-4), turpmāk – ORCID), piesaistot jaunus biedrus Latvijas ORCID konsorcijam, sniedzot atbalstu Latvijas ORCID konsorcija dalībniekiem un veidojot integrācijas ar augstākās izglītības un zinātnes institūciju informācijas sistēmām. | 3.2.1. Dalība ar nozares IKT attīstību saistītajos starptautiskajos tīklos, organizācijās un pasākumos  3.2.2 Dalība GÉANT sanāksmēs, semināros, darba grupās.  3.2.3. Latvijas ORCID konsorcija darba grupas vadība, konsorcija dalībnieku apmācība un veikta ORCID integrācija ar informācijas sistēmām saskaņā ar Pakalpojumu centra darbības plānu 2024.-2026.gadam. | 3.2.1. Pārskats par Pakalpojumu centra dalību starptautiskajos tīklos un organizācijās.  3.2.2. Pārskats par GÉANT sanāksmēm, semināriem, darba grupām par tehniskajiem jautājumiem, iepirkumiem un pakalpojumiem, kurās Pakalpojumu centrs piedalījies.  3.2.3. Ikgadējs pārskats par Latvijas ORCID konsorcija darbību - darba grupas sastāvs un paveiktā kopsavilkums, pārskats par veiktajām informācijas sistēmu integrācijām. |

1. T.sk. DS4Skills – Eiropas prasmju un izglītības datu telpa, EOSC – Eiropas Atvērtās zinātnes mākonis (Eiropas zinātnes, pētniecības un inovāciju datu telpa) [↑](#footnote-ref-1)
2. Eiropas atvērtās zinātnes mākoņa asociācija (EOSC Association) https://www.eosc.eu/association [↑](#footnote-ref-2)
3. GÉANT kopienas programma (GÉANT Community programme) <https://community.geant.org/community-programme-portfolio/> [↑](#footnote-ref-3)
4. Atvērtais pētnieku un autoru ID (Open Researcher and Contributor ID) <https://info.orcid.org/what-is-orcid/> [↑](#footnote-ref-4)